Petter Adolf Brofeldt

Petter (Pekka) Adolf Brofeldt (12. helmikuuta 1843 Kesälahti – 2. elokuuta 1898 Kangasala) oli suomalainen juristi, vankilanjohtaja ja valtiopäivämies. 

Henkilöhistoria
Brofeldtin vanhemmat olivat  varapastori Petter Johan Fredrik Brofeldt ja Margareta Charlotta Mechelin ja puoliso vuodesta 1869 Anna Augusta Bergström. Brofeldt suoritti tuomarintutkinnon 1866 ja sai varatuomarin arvon 1869. Hän toimi Lappeenrannassa kehruuhuoneen tarkastajana 1871 ja sitten vankilavirkamiehenä, vuodesta 1884  Hämeenlinnan kuritushuoneen ja työvankilan johtajana. Kollegiasessorin arvon hän sai 1882. Brofeldt oli Hämeenlinnan kaupunginvaltuutettu ja valtuuston puheenjohtaja, samoin kuin Hämeenlinnan edustaja porvarissäädyssä valtiopäivillä 1897.Ylioppilasmatrikkeli 1853–1899 (Viitattu 25.10.2020)Kuollut. P. A. Brofeldt. Päivälehti, 3.8.1898, s. 2.

Kalastusneuvos ja Evon kalastuskoeaseman johtaja Pekka Brofeldt (1884–1966) oli Petter Adolf Brofeldtin poika.Ylioppilasmatrikkeli 1904, matrikkelinumero 28909 Pekka Brofeldt

Julkaisuja
 Berättelse öfver verkställd studieresa till åtskilliga utländska straffanstalter år 1872, 1873
 Ohjeita wankiwartioille Hämeenlinnan kuritushuoneessa, 1877

Lähteet



Luokka:Suomalaiset juristit
Luokka:Suomalaiset vankilanjohtajat
Luokka:Hämeenlinnan kaupunginvaltuutetut
Luokka:Suomen suuriruhtinaskunnan porvarissäädyn valtiopäivämiehet
Luokka:Vuonna 1843 syntyneet
Luokka:Vuonna 1898 kuolleet